Altid frejdig, når du går
Altid frejdig, når du går
veje, Gud tør kende,
selv om du til målet når
først ved verdens ende!

Aldrig ræd for mørkets magt,
stjernerne vil lyse!
Med et Fadervor i pagt
skal du aldrig gyse!

Kæmp for alt, hvad du har kært;
dø, om så det gælder!
Da er livet ej så svært,
døden ikke heller.

Se også
Christian Richardt

1867
Salmer
Christoph Ernst Friedrich Weyse komponist
Christian Richardt forfatter